  Наталья Тетерина Туннэ, 2-тӥ гудырикошконэ, Ижкарысь Чеберлыко киужъёсъя элькун юртын Кез ёросысь кибашлыослэн «Уйпал крезьгуръёс» адӟытонзы усьтӥськиз. Кезысь Чеберлыко киужъёсъя юртын ужасьёс Удмуртилэн шоркараз куэм, горд сюйлэсь, кызьпу туйлэсь, куролэсь но мукетызлэсь лэсьтэм арбериоссэс ваизы. «Уйпал крезьгуръёс» адӟытон 7 фото Возьматонысь озьы ик луоз адӟыны йӧскалык дӥсьёсын «Ар дыръёс-вакытъёс» коллекциез, пӧртэм амалъёсын лэсьтэм калык шудонъёсты но пужым выжылэсь пунэм арбериосты. Вань ужъёс огкадь буёлъёсын быдэстэмын – тросгес тӧдьы но горд буёлъёс. Со уйпалан улӥсь калыклэсь лякыт сямзэ возьматэ, пусъё адӟытонэз радъясьёс. Тужгес дунлыко пужым выжылэсь арбериос, соосты Сергей Куклин но Валерий Главатских лэсьто. Соос кыз но пужым выжыосты пунон амалэз утё но азинто, туннэ со аспӧртэм уж вунэтэмын но шер пумиськылэ Ижкарысь Чеберлыко киужъёсъя элькун юртлэн пресс-службаезАдӟытонлэн шораз ӝок но ӟусъёс. Пулэсь но туйлэсь арбериос бордысь ӵушконъёс, выжлёгетъёс, шобретъёс, лякиё штораос композициез яркыт но луло каро. «Уйпал крезьгуръёс» адӟытон Ижкарын 31-тӥ гудырикошконозь ужалоз. Тегъёс: Лулчеберет Ижкар Кез Удмуртия кибашлыос киуж  